**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

 715600, Жалал-Абад шаары, Ж.Бакиев кочосу,38 715600, г. Жалал-Абад, ул. Ж.Бакиева, 38

тел: (03722) 5-32-37, факс 2-10-22 тел: (03722) 5-32-37, факс 2-10-22

**«7»-сентябрь 2023-ж.**

**IX чакырылыш**

**кезектеги XXXI сессия**

**ТОКТОМ №7 ПОСТАНОВЛЕНИЕ**

**Жалал-Абад шаардык кеӊешинин 23.08.2023-жылдагы кезексиз XXX сессиясынын №1-токтомуна өзгөртүү жана толуктоо киргизүү жөнүндө**

Кыргыз Республикасынын “Ченемдик укуктук актылары жөнүндөгү” мыйзамынын 17-беренесинин негизинде жана Жалал-Абад шаардык кеӊешинин “Географиялык объектилерге аталыштарды жана ысымдарды берүү, өзгөртүү боюнча” Жобосуна ылайык, депутаттардын сунуштарын эске алуу менен, Депутаттардын Жалал-Абад шаардык кеӊешинин кезектеги XXXI сессиясы

**ТОКТОМ КЫЛАТ:**

1. Жалал-Абад шаардык кеӊешинин 23.08.2023-жылдагы кезексизXXX сессиясынын №1-токтомунун 3-пунктуна төмөндөгүдөй редакцияда толуктоо киргизилсин: “Жалал-Абад шаарынын Түмөнбай Байзаков (мурдагы Московская) көчөсүнүн аталышы Кыргыз Тажик чек арасында орун алган кагылуушуда баатырларча курман болгон жоокер **Малашов Даниэлбек Алмазбековичтин (Malashov Danielbek Almazbekovich)** ысымына өзгөртүлсүн.
2. Жалал-Абад шаардык архитектура бөлүмүнө ысым ыйгарылган көчөлөрдү тактап берүү жагы жүктөлсүн, жаӊы көчөгө аншлагдарды даярдоо жана илүү турак жай коммуналдык чарба департаментине (С.Жакыпов) жүктөлсүн, токтомду коммуналдык кызмат көрсөтүүчү мекемелерге жиберүү жагы шаар мэриясына милдеттендирилсин.
3. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О.Эшенкулов) милдеттендирилсин.
4. Ушул токтомдун аткарылышын көзөмөлдөө жагы шаардык кеңештин социалдык, укуктук маселелер, мыйзамдуулук, партиялар, депутаттык этика, регламент, депутаттык ишмердүүлүк, коомдук уюмдар жана кыймылдар боюнча туруктуу комиссиясына милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төрага Н.Орозбаев**